**Ministru kabineta noteikumu projektu par izmaiņām** **ārstniecības personu klasifikatorā un ārstniecības personu un studējošo kompetencē ārstniecībā sākotnējās ietekmes novērtējuma ziņojums (apvienotā anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis: 1) noteikt adaptācijas perioda piemērošanas kārtību veselības aprūpes jomas reglamentētajās profesijās; 2) noteikt kārtību, kādā rezidents ārpus rezidentūras programmas apguves var strādāt specialitātē; 3) samazināt veselības aprūpes jomā reglamentēto profesiju skaitu; 4) noteikt diasporai piederīgo ārstniecības personu, kuri strādājuši profesijā vai specialitātē kādā no Eiropas Ekonomikas zonas dalībvalstīm vai Šveices Konfederācijā, prakses tiesību iegūšanas un atjaunošanas kārtību.  Risinājums: 1) ja pretendentam ar ārvalstīs iegūtu profesionālo kvalifikāciju tiek noteikts adaptācijas periods, tad ārstniecības iestāde informēs ārstniecības personu reģistru, kad iepriekš minētā persona ir uzsākusi darbu, sertificētas ārstniecības personas uzraudzībā, ārstniecības iestādē. 2) sākot ar trešo studiju gadu rezidents, kurš apgūst pamatspecialitāti un rezidents, kurš apgūst apakšspecialitāti vai papildspecialitāti var strādāt ārpus rezidentūras programmas apguves attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā. 3) tiek apvienota zobārstniecības māsas un zobārsta asistenta profesija. Turpmāk šie speciālisti savu profesionālo darbību veiks zobārsta asistenta profesijā. 4) ja ārstniecības persona (ar Latvijā iegūtu diplomu) ir strādājusi profesijā vai kādā no profesijas specialitātēm ārpus Latvijas Republikas kādā no EEZ dalībvalstīm vai Šveices Konfederācijā ne mazāk kā trīs gadus pēdējo piecu gadu laikā, tad iesniedz Veselības inspekcijā iesniegumu un pievieno darba devēja izziņu par veikto profesionālo darbību un izziņu par tiesībām veikt profesionālo darbību (piemēram, Certificate of Good Standing), ko izsniegusi attiecīgās valsts kompetentā institūcija. Līdz šim bija jākārto tā saucamais “reģistra eksāmens”.  Spēkā stāšanās laiks: parastā kārtībā. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Ministru kabineta 2017. gada 31. janvāra sēdes protokollēmuma (prot.Nr. 5 22.§) „Noteikumu projekts „Papildu prasību ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās noteikšanas kārtība” (turpmāk – protokollēmums) 2.punktā dotais uzdevums noteikt adaptācijas perioda piemērošanas kārtību veselības aprūpes jomas reglamentētajās profesijās[[1]](#footnote-1).  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veselības ministrija (turpmāk – VM) atbilstoši kompetencei izstrādā veselības politiku, organizē un koordinē veselības politikas īstenošanu, tajā skaitā ārstniecības personu plānošanu un nodrošināšanu.  Atbilstoši likumam "Par reglamentētajām profesijām un profesionālās kvalifikācijas atzīšanu" institūcija, kas izsniedz kvalifikācijas atzīšanas apliecību personai ar ārvalstīs iegūtu profesionālo kvalifikāciju (turpmāk – atzīšanas institūcija)[[2]](#footnote-2) saskaņā ar Ministru kabineta noteiktajām prasībām[[3]](#footnote-3), var pretendentam noteikt adaptācijas periodu. Likuma "Par reglamentētajām profesijām un profesionālās kvalifikācijas atzīšanu" tiesību normas izriet no Eiropas Parlamenta un Padomes 2005. gada 7. septembra direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) un Eiropas Parlamenta un Padomes 2013. gada 20. novembra Direktīva 2013/55/ES, ar ko groza Direktīvu 2005/36/EK par profesionālo kvalifikāciju atzīšanu. Adaptācijas periods ir periods, kurā profesionālo kvalifikāciju ārvalstīs ieguvusi persona (turpmāk — pretendents) reglamentētajā profesijā Latvijas Republikā darbojas kvalificēta attiecīgās profesijas pārstāvja uzraudzībā. Šāds periods ilgst ne vairāk par trim gadiem un beidzas ar pretendenta darba vērtējumu.  Atbilstoši Ministru kabineta 2017. gada 31. janvāra noteikumiem Nr. 71 "Noteikumi par papildu prasībām ārvalstīs iegūtas profesionālās kvalifikācijas atzīšanai, tai skaitā profesionālās kvalifikācijas atzīšanai attiecībā uz reglamentētās profesijas profesionālo darbību daļu, Latvijas Republikā reglamentētās profesijās" ārsta reglamentētās profesijas specialitātēm, apakšspecialitātēm un papildspecialitātēm, zobārsta profesijas apakšspecialitātēm, vispārējās aprūpes māsas, zobārsta, vecmātes profesijās, ja pretendenta kvalifikācijas dokumenti neatbilst normatīvajos aktos noteiktajiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu, ja pretendenta izglītība un profesionālā kvalifikācija atšķiras no reglamentētai profesijai noteiktajām prasībām, profesionālās kvalifikācijas atzīšanai, var izvirzīt papildu prasību par adaptācijas periodu.  Lai noteiktu adaptācijas perioda piemērošanas kārtību veselības aprūpes jomas reglamentētajās profesijās personām ar ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās, VM ir izstrādājusi šādus Ministru kabineta noteikumu projektus:   * Ministru kabineta noteikumu projektu „Grozījumi Ministru kabineta 2016. gada 24. maija noteikumos Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”” (turpmāk - Noteikumu projekts Nr.317); * Ministru kabineta noteikumu projektu „Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu”” (turpmāk - Noteikumu projekts Nr.268).   Noteikumu projekta Nr.317 un Noteikumu projekta Nr.268 (turpmāk – noteikumu projekts) mērķis ir:   1. noteikt adaptācijas perioda piemērošanas kārtību veselības aprūpes jomas reglamentētajās profesijās; 2. noteikt kārtību, kādā rezidents ārpus rezidentūras programmas apguves var strādāt specialitātē; 3. samazināt veselības aprūpes jomā reglamentēto profesiju skaitu; 4. noteikt diasporai piederīgo ārstniecības personu, kuri strādājuši profesijā vai specialitātē kādā no Eiropas Ekonomikas zonas dalībvalstīm vai Šveices Konfederācijā, prakses tiesību iegūšanas un atjaunošanas kārtību.   Noteikumu projekta būtība:  1. Ja pretendentam ar ārvalstīs iegūtu profesionālo kvalifikāciju saskaņā ar likumu "Par reglamentētajām profesijām un profesionālās kvalifikācijas atzīšanu" tiek noteikts adaptācijas periods, tad pamatojoties uz atzīšanas institūcijas lēmumu[[4]](#footnote-4) par adaptācijas perioda piemērošanu pretendentam, Ārstniecības personu un ārstniecības atbalsta personu reģistrā (turpmāk – Reģistrs) tiek norādīts, ka ārstniecības persona ir noteikts adaptācijas periods. Informāciju par adaptācijas perioda noteikšanu Reģistrā iesniedz likumā "Par reglamentētajām profesijām un profesionālās kvalifikācijas atzīšanu" noteiktā institūcija[[5]](#footnote-5) (tiek papildināts esošais pakalpojums un pakalpojums pieejams izmantojot neklātienes kanālus): Latvijas Ārstu biedrība, Veselības inspekcija, Latvijas Māsu asociācija, Latvijas Ārstniecības personu profesionālo organizāciju savienība. (Noteikumu projekts Nr.317 1.3., 1.4., 1.17. un 1.18. apakšpunkts). Ņemot vērā, ka adaptācijas periods ir terminēts (maksimālais ilgums var būt trīs gadi) Noteikumu projekta Nr.317 1.10.apakšpunkts paredz noteikt, ka reģistrācijas termiņš Reģistrā ir atbilstošs noteiktajam adaptācijas perioda ilgumam, no dienas, kad persona ir uzsākusi profesionālo darbību ārstniecības iestādē. Atbilstoši Ministru kabineta 2016. gada 24. maija noteikumos Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība”” (turpmāk – Noteikumi Nr. 317) noteiktajai kārtībai informāciju par ārstniecības personas nodarbinātību ārstniecības iestādē, kad attiecīgā ārstniecības persona uzsākusi, mainījusi vai beigusi profesionālo darbību attiecīgajā ārstniecības iestādē Reģistram iesniedz ārstniecības iestāde. Tieši tādā pat kārtībā ārstniecības iestāde informēs Reģistru par pretendenta, kuram tiek piemērots adaptācijas periods, nodarbinātību ārstniecības iestādē. Tiek papildināts esošais pakalpojums. Pakalpojums pieejams izmantojot neklātienes kanālus. Atzīšanas institūcija lēmumā par adaptācijas perioda piemērošanu nosaka adaptācijas perioda ilgumu. Tikai šajā periodā ārstniecības iestādē var nodarbināt attiecīgo personu (Noteikumu projekts Nr.317 1.5.apakšpunkts). Atzīšanas institūcija lēmumā par adaptācijas perioda piemērošanu iekļauj pārskatu par teorētiskajām zināšanām, praktiskajām iemaņām un būtiskajiem profesionālās darbības noteikumiem, kas atbilst reglamentētai profesijai vai reglamentētās profesijas specialitātei noteiktajām prasībām un kuru pārzināšanu neapliecina pretendenta kvalifikācijas dokumenti, un kuru apguve ir nepieciešama adaptācijas perioda laikā[[6]](#footnote-6). Pamatojoties uz iepriekš minētajā lēmumā iekļauto informāciju un atzīšanas institūcijas sniegto informāciju par kvalificētiem attiecīgās profesijas pārstāvjiem, kuri var veikt pretendenta uzraudzību adaptācijas periodā[[7]](#footnote-7) ārstniecības iestādes vadītājs nosaka pretendenta, kuram tiek piemērots adaptācijas periods pienākumus un tiesības ārstniecībā un pacientu aprūpē attiecīgajā pamatspecialitātē, apakšspecialitātē, papildspecialitātē (Noteikumu projekts Nr.268 1.1.apakšpunkts).  2. Saskaņā ar normatīvo regulējumu sākot ar trešo studiju gadu rezidents, kurš apgūst pamatspecialitāti un rezidents, kurš apgūst apakšspecialitāti vai papildspecialitāti var strādāt attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā. Iepriekš minēto personu patstāvīgā darba apjomu nosaka ārstniecības iestādes vadītājs, pamatojoties uz attiecīgās rezidentūras studiju programmas vadītāja un attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vērtējumu par rezidenta iegūtajām teorētiskajām zināšanām un profesionālajām prasmēm izglītības programmas apguves laikā[[8]](#footnote-8). Ārpus rezidentūras programmas apguves šīs personas tiek nodarbinātas profesijā ārsts un to kompetence ārstniecībā noteica ārsta profesijas kompetences ietvars. Atbilstoši Reģistra datiem 2019.gada septembrī 1539 rezidenti no 1869 ārpus rezidentūras studiju programmas apguves ir nodarbināti kā ārsti. Ņemot vērā, ka ārstniecības personu nodrošinājums ir milzīgs izaicinājums ārstniecības iestādēm gan kā veselības aprūpes pakalpojumu sniedzējiem, gan kā darba devējiem, Noteikumu projekta Nr.268 1.2.apakšpunkts paredz normatīvajā regulējumā noteikt, ka sākot ar trešo studiju gadu rezidents, kurš apgūst pamatspecialitāti un rezidents, kurš apgūst apakšspecialitāti vai papildspecialitāti var strādāt attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā, attiecināt arī uz darbu ārpus rezidentūras programmas apguves. Proti, sākot ar trešo studiju gadu rezidentam, kurš apgūst pamatspecialitāti un rezidents, kurš apgūst apakšspecialitāti vai papildspecialitāti ārpus rezidentūras programmas apguves var strādāt attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā. Patstāvīgā darba apjomu nosaka ārstniecības iestādes vadītājs, pamatojoties uz attiecīgās rezidentūras studiju programmas vadītāja un attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vērtējumu par rezidenta iegūtajām teorētiskajām zināšanām un profesionālajām prasmēm izglītības programmas apguves laikā. Saskaņā ar Noteikumos Nr. 317 noteikto kārtību informāciju par ārstniecības personu nodarbinātību ārstniecības iestādē, kad attiecīgā ārstniecības persona uzsākusi, mainījusi vai beigusi profesionālo darbību attiecīgajā ārstniecības iestādē Reģistram iesniedz ārstniecības iestāde. Tieši tādā pat kārtībā ārstniecības iestāde informēs Reģistru par rezidenta, kurš ir ārpus rezidentūras programmas apguves, nodarbinātību ārstniecības iestādē, norādot amatu (atbilstoši Profesiju klasifikatoram[[9]](#footnote-9)) - ārsts stažieris.  3. Lai veselības aprūpes nozares reglamentēto profesiju un specialitāšu saraksts būtu atbilstošs valsts ekonomiskās un sociālās attīstības vajadzībām, Veselības ministrija ir pārskatījusi reglamentēto profesiju un specialitāšu sarakstu. Valsts kontroles revīzijas ziņojumā “Cilvēkresursi veselības aprūpē”[[10]](#footnote-10) minēts, ka pārāk liela veselības aprūpes nozares reglamentēto profesiju sadrumstalotība un šaura profila specializācija var negatīvi ietekmēt cilvēkresursu pietiekamību nozarē. Rezultātā no reglamentēto profesiju un specialitāšu saraksta tiek svītrota zobārstniecības māsas profesija (turpmāk šie speciālisti savu profesionālo darbību veiks zobārsta asistenta profesijā). 2019.gadā tika apstiprināts zobārsta asistenta profesijas standarts[[11]](#footnote-11), kas apvieno līdzšinējās zobārstniecības māsas un zobārsta asistenta profesionālās kompetences. Zobārstniecības māsas profesija un zobārsta asistenta profesija ir ietverta ārstniecības personu profesiju klasifikatorā[[12]](#footnote-12). Gan zobārsta māsai, gan zobārsta asistentam ir noteikta kompetence ārstniecībā un pacientu aprūpē[[13]](#footnote-13). Ņemot vērā, ka profesionālā darbība šajās profesijās ir ļoti tuva, piemēram, dalība mutes dobuma ārstēšanas procesā un noteikto diagnostikas un ārstēšanas procedūru nodrošināšana zobārsta uzraudzībā, Latvijas Māsu asociācija 02.08.2018. organizēja darba grupas sanāksmi[[14]](#footnote-14) par zobārstniecības māsas un zobārsta asistenta profesijas attīstības perspektīvām. Sanāksmē piedalījās izglītības iestāžu pārstāvji, pārstāvis no darba devēju puses, Latvijas Zobārstu asociācijas prezidents vienlaikus arī Veselības ministrijas galvenais speciālists zobārstniecībā, Zobārstniecības biedrības sertifikācijas komisijas pārstāvis un Latvijas Māsu asociācijas pārstāvji. Tika izvērtēta zobārstniecības māsas un zobārsta asistenta profesijas attīstības perspektīva ilgtermiņā, un kādu iespaidu tas atstās darba tirgū. Rezultātā nolemts apvienot zobārstniecības māsas un zobārsta asistenta profesiju vienā profesijā "Zobārsta asistents" (4.LKI, kas atbilst 3. profesionālās kvalifikācijas līmenim). Līdz ar to darbības programmas “Izaugsme un nodarbinātība” 8.5.2. specifiskā atbalsta mērķa “Nodrošināt profesionālās izglītības atbilstību Eiropas kvalifikācijas ietvarstruktūrai” projekta ietvaros tika izstrādāts apvienoto profesiju profesijas standarts, proti zobārsta asistenta profesijas standarts. Iepriekš minētais standarts ir saskaņots Profesionālās izglītības un nodarbinātības trīspusējās sadarbības apakšpadomē[[15]](#footnote-15) un ir ievietots Valsts izglītības satura centra tīmekļvietnē. Līdz ar to ir nepieciešams veikt izmaiņas ārstniecības personu klasifikatorā un ārstniecības personu kompetenču aprakstos, svītrojot zobārstniecības māsas profesiju un specialitāti, vienlaikus precizējot zobārsta asistenta kompetenci un izglītības līmeni. Šobrīd izglītības iestādes var aktualizēt profesionālās vidējās izglītības programmu ar iegūstamo kvalifikāciju zobārsta asistents, lai secīgi tam, sākot ar 2020./2021. studiju gadu, varētu uzsākt realizēt apmācību atbilstoši jaunajam standartam. Pašreiz profesionālo vidējo izglītības programmu ar iegūstamo kvalifikāciju zobārstniecības māsa realizē Latvijas Universitātes Rīgas 1.medicīnas koledža[[16]](#footnote-16) un Rīgas Stradiņa universitātes Sarkanā Krusta medicīnas koledža[[17]](#footnote-17). Mācību ilgums zobārstniecības māsai ir divi gadi. Turklāt šobrīd arodizglītības programmu ar iegūstamo kvalifikāciju zobārsta asistents realizē Latvijas Universitātes Rīgas 1.medicīnas koledža. Mācību ilgums zobārsta asistenta profesijā ir viens gads pēc vidējās izglītības dokumenta iegūšanas.  Reģistrā ir reģistrētas 802 zobārstniecības māsas, no tām tiesīgas praktizēt ir 652, bet no tām 433 praktizē kā zobārstniecības māsas[[18]](#footnote-18). No praktizējošām zobārstniecības māsām 34% ir vecumposmā no 46-55 gadiem, 22% - 25-35 gadi, 21% - 36-45 gadi, 16% - 56-64 gadi, 3 % ir vecumā līdz 24 gadiem.  Izmaiņas paredz, svītrot zobārstniecības māsas profesiju un specialitāti vienlaicīgi precizējot nosacījumus reģistrācijai zobārsta asistenta profesijā (Reģistrā iekļauj informāciju par zobārsta asistentiem, kuri ieguvuši arodizglītības apliecību, gan zobārsta asistentiem, kuri atbilstoši zobārsta asistenta profesijas standartam ieguvuši profesionālo vidējo izglītību. Kā arī zobārstniecības māsas, kuras līdz šim ir ieguvušas zobārstniecības māsas kvalifikāciju). Vienlaikus atbilstoši zobārsta asistenta profesijas standartā noteiktajām profesionālās darbības izpildei nepieciešamajām prasmēm, zināšanām un kompetencēm tiek precizēts zobārsta asistenta kompetences apraksts, nosakot, ka zobārsta asistents ir ārstniecības persona, kura ir ieguvusi profesionālo vidējo izglītību. Mācību ilgums zobārsta asistenta profesijā ir divi gadi. Studiju programma būs no 2020./2021. studiju gada (pirmais izlaidums būs 2022.gadā) (Noteikumu projekta Nr.317 1.1., 1.2., 1.7., 1.15., 1.16., 1.20. un 2. apakšpunkts un Noteikumu projekta Nr.268 1.4., 1.5. un 2. apakšpunkts).  Studējošie, kuri attiecīgajā izglītības programmā imatrikulēti 2019./2020.studiju gadā, izglītības programmas apguvi beidz atbilstoši tam izglītības programmas ilgumam un saturam, kāds bija spēkā 2019.gada 1.septembrī (Noteikumu projekta Nr.268 1.6. apakšpunkts). Iepriekš minētajiem studējošiem ir tiesības pāriet uz jauno programmu (iegūstamā kvalifikācija zobārsta asistents), koledžai veicot iepriekš apgūto priekšmetu un to apjoma salīdzināšanu. Zobārstniecības māsām, kuras ir reģistrētas Reģistrā, pārreģistrācija tiek veikta zobārsta asistenta profesijā. Pāreģistrācija notiek Noteikumos MK 317 noteiktajā kārtībā. (Noteikumu projekta Nr.317 1.14 apakšpunkts).   |  |  | | --- | --- | | **Reģistra derīguma termiņš** | **Zobārstniecības māsas** | | 2019.gads | 43 | | 2020.gads | 163 | | 2021.gads | 80 | | 2022.gads | 50 | | 2023.gads | 161 | | 2024.gads | 147 | | 2025.gads | 8 |       Zobārstniecības māsām piešķirtie sertifikāti ir derīgi līdz sertifikāta derīguma termiņa beigām (Noteikumu projekta Nr.268 1.6 apakšpunkts). Zobārsta asistentam sertifikācija netiek piemērota (tā kā līdz šim).   |  |  | | --- | --- | | **Zobārstniecības māsas sertifikātu derīguma termiņš** | | | 2019.gads | 22 | | 2020.gads | 56 | | 2021.gads | 40 | | 2022.gads | 102 | | 2023.gads | 157 | | 2024.gads | 48 |   Turklāt veicot grozījumus Noteikumu Nr.317 ietvertajā ārstniecības personu klasifikatorā ir nepieciešami atbilstoši grozījumi Ministru kabineta 2013.gada 5.novembra noteikumu Nr. 1268 „Ārstniecības riska fonda darbības noteikumi” (turpmāk – Noteikumi Nr.1268) 3.pielikumā ietvertajā ārstniecības personu sarakstā un Ministru kabineta 2006.gada 6.jūnija noteikumu Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām” (turpmāk – Noteikumi Nr.460) 1. pielikumā. Līdz ar to Veselības ministrija ir izstrādājusi:   * Ministru kabineta noteikumu projektu „Grozījumi Ministru kabineta 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (turpmāk - Noteikumu projekts Nr.460), lai saskaņotu Noteikumu Nr. 317 1.pielikumā ietverto ārstniecības personu klasifikatoru ar Noteikumu Nr.460 1. pielikumā ietverto Latvijas Republikā reglamentēto ārstniecības personu profesiju pamatspecialitāšu, apakšspecialitāšu un papildspecialitāšu sarakstu (Noteikumu projekta Nr.460 1.un 2.punkts); * Ministru kabineta noteikumu projektu “Grozījumi Ministru kabineta 2013.gada 5.novembra noteikumi Nr. 1268 „Ārstniecības riska fonda darbības noteikumi”” (turpmāk -Noteikumu projekts Nr.1268), lai saskaņotu Noteikumu Nr. 317 1.pielikumā ietverto ārstniecības personu klasifikatoru ar Noteikumu Nr.1268 3.pielikumā ietverto ārstniecības personu sarakstu (Noteikumu projekta Nr.1268 1.2.un 2.punkts).   Funkcionālo speciālistu asistentu profesijas (fizioterapeita asistents, ergoterapeita asistents) tika izveidotas pirms vairāk kā 20 gadiem Latvijas profesionālās rehabilitācijas reformas rezultātā, lai risinātu galvenokārt sporta instruktoru profesionālās darbības iespējas. Profesionālās organizācijas - Latvijas fizioterapeitu un ergoterapeitu asociācijas norāda, ka šādu profesiju esamība šobrīd neatbilst fizioterapijas un ergoterapijas attīstībai Eiropas un pasaules nostādņu kontekstā[[19]](#footnote-19).  Noteikumu projekts Nr.268 nosaka, ka ergoterapeita asistenta profesijā un specialitātē jauni speciālisti vairs netiks sagatavoti, bet speciālisti, kas līdz šim ir ieguvuši prakses tiesības ergoterapeita asistenta profesijā un specialitātē būs tiesīgi praktizēt atbilstoši savai kompetencei ārstniecībā (līdzīgi kā fizioterapeita asistenti). Atbilstoši veselības aprūpes jomu reglamentējošiem normatīvajiem aktiem fizioterapeita asistents ir ārstniecības persona, funkcionālā speciālista asistents, kurš ieguvis vidējo medicīnisko izglītību un līdz 2001.gada 1.jūlijam pabeidzis kvalifikācijas kursus[[20]](#footnote-20). Normatīvais regulējums neparedz, ka izglītības iestādes varētu piedāvāt apmācību programmu fizioterapeita asistenta kvalifikācijas iegūšanai. Atbilstoši Ārstniecības personu un ārstniecības atbalsta personu reģistra datiem (dati aktuāli uz 14.06.2019.) fizioterapeita asistenta profesijā reģistrētas 20 personas, no kurām praktizēt tiesīgas ir 15 personas, turklāt sertificētas ir 13 personas, bet strādā 10 personas. Vecumposmā 40-50 gadi ir viena persona, 51-60 gadi – 6 personas, 61 – 64 gadi – 2 personas un viena persona ir 65+.  Turklāt ergoterapeita asistents ir ārstniecības persona, kurš ieguvis pirmā līmeņa profesionālo augstāko izglītību. Studiju ilgums ergoterapeita asistentam ir divi gadi[[21]](#footnote-21). Šobrīd neviena izglītības iestāde nepiedāvā pirmā līmeņa profesionālo augstāko izglītības programmu, lai iegūtu ergoterapeita asistenta kvalifikāciju. Atbilstoši Ārstniecības personu un ārstniecības atbalsta personu reģistra datiem (dati aktuāli uz 14.06.2019.) ergoterapeita asistenta profesijā ir reģistrēta, sertificēta un atbilstoši kompetencei praktizē viena persona (vecumposmā 40-50 gadi). Līdz ar to izmaiņas paredz no normatīvā regulējuma svītrot prasību, kas nosaka ergoterapeita asistenta apmācību programmas studiju ilgumu un studiju laikā apgūstamās teorētiskās zināšanas un praktiskās iemaņas (Noteikumu projekta Nr.268 1.3 apakšpunkts).Tā rezultātā ergoterapeita asistenta kvalifikācija Latvijā nebūs iegūstama (šobrīd tā ir noteikts fizioterapeita asistentiem), jauni speciālisti netiks sagatavoti, bet reģistrētā, sertificētā ārstniecības persona varēs turpināt praktizēt. Ergoterapeita asistents (līdzīgi kā jau šobrīd fizioterapeita asistents) būs tiesīgs praktizēt atbilstoši savai kompetencei ārstniecībā un uz to attieksies, gan ārstniecības personu pārreģistrācijas un sertifikācijas kārtība. Turpmāk jauni speciālisti netiks sagatavoti. Prognozējams, ka 2045.gadā nebūs vairs praktizēt tiesīgu fizioterapeita asistentu un ergoterapeita asistentu.  4. Pamatojoties uz nepieciešamību pilnveidot līdzšinējo reģistra piešķiršanas un atjaunošanas kārtību, lai nodrošinātu iespēju diasporas pārstāvjiem, pārceļoties uz dzīvi Latvijā, turpināt profesionālo darbību ārstniecības personas profesijā vai specialitātē un atbilstoši Diasporas likumam attiecībā uz diasporas locekļiem un viņu ģimenes locekļiem, kuru izcelsme nav saistīta ar Latviju, tiek noteikta arī vienkāršota kārtība ārvalstīs iegūtās profesionālās kvalifikācijas, arī reglamentētajās profesijās, pielīdzināšanai un atzīšanai, tādējādi dodot iespēju strādāt konkrētā nozarē vai augstākās izglītības iestādē Latvijā[[22]](#footnote-22). Noteikumu projekts Nr.317 1.8., 1.12.apakšpunkts paredz diasporai piederīgajām ārstniecības personām vienkāršot kārtību pirmreizējai reģistrācijai Ārstniecības personu un ārstniecības atbalsta personu reģistrā (turpmāk – reģistrs). Proti, ja ārstniecības persona (ar Latvijā iegūtu diplomu) ir strādājusi profesijā vai kādā no profesijas pamatspecialitātēm, apakšspecialitātēm vai papildspecialitātēm ārpus Latvijas Republikas kādā no EEZ dalībvalstīm vai Šveices Konfederācijā ne mazāk kā trīs gadus pēdējo piecu gadu laikā, tad, lai pirmreizēji reģistrētos, iesniedz Veselības inspekcijā iesniegumu un pievieno darba devēja izziņu par veikto profesionālo darbību un izziņu par tiesībām veikt profesionālo darbību (piemēram, Certificate of Good Standing), ko izsniegusi tās valsts kompetentā institūcija, kurā ārstniecības persona veikusi profesionālo darbību. Līdz šim bija jākārto tā saucamais “reģistra eksāmens”. Tiek papildināts esošais pakalpojums. Pakalpojums pieejams izmantojot klātienes un neklātienes kanālus.  5. Lai salāgotu ārstniecības personu sertifikācijas kārtībā[[23]](#footnote-23) noteiktās prasības ārstniecības personām, kuras var kārtot sertifikāciju ar noteiktajām prasībām ārstniecības personu reģistrā reģistrējamām personām, ārstniecības personu reģistra noteikumi tiek papildināti, ka Veselības inspekcija var pieņem lēmumu par atteikumu reģistrēt, pārreģistrēt vai atjaunot reģistru ārstniecības personai vai ārstniecības atbalsta personai, ja attiecīgajai ārstniecības personai vai ārstniecības atbalsta personai ir ierobežota rīcībspēja (Noteikumu projekta Nr.317 1.9., 1.11. un 1.13. apakšpunkts).  6. Noteikumu projekta Nr.137 1.19. un 1.21.apakšpunktā tiek veikti tehniski precizējumi Ārstniecības personu klasifikatora tabulā “Profesijas, pamatspecialitātes un apakšspecialitātes”, kur ārsta profesijas pamatspecialitāte bērnu psihiatrs ir kļūdaini norādīta pie optometrista profesijas. Noteikumu projekta Nr.317 1.4.apakšpunktā paredzēts sniegt skaidrāku un nepārprotamu tiesību normu interpretāciju. 2018.gadā tika izveidota jauna apakšspecialitāte neirofizologs[[24]](#footnote-24), kura kompetencē ietilpst gan elektroencefalogrāfijas, gan elektromiogrāfijas izmeklējumu izdarīšana, proti, specialitātes kompetence ietver ārstniecisko un diagnostisko metožu “M23 Elektroencefalogrāfija” un “M53 Elektromiogrāfija” kompetenci. Rezidentūras programmu neirofiziologa specialitātē plānots uzsākt ar 2020./2021. studiju gadu. Līdz ar to būtiski ir turpināt ārstniecības un diagnostisko metožu apmācību un pirmreizējās sertifikācijas turpināšanu “M23 Elektroencefalogrāfija” un “M53 Elektromiogrāfija”.  7. 2018.gadā tika izveidota invazīvā radiologa apakšspecialitāte un tika plānots, ka līdz 30.04.2019. tiks izstrādāta rezidentūras programma. Rezidentūras programma vēl nav izstrādāta. Augstskolas ir informējušas, ka izstrādā rezidentūras programmu invazīvā radiologa specialitātē un to akreditēs līdz 31.12.2021. Tādā gadījumā invazīvās radioloģijas specialitātes absolventi varētu būt 2022./2023.studiju gadā. Rīgas Austrumu klīniskās universitātes slimnīca ir vērsusies Latvijas Ārstu biedrībā, jo invazīvās radioloģijas pakalpojumu klāsta uzturēšanai un nodrošināšanai ir nepieciešami sertificēti invazīvie radiologi. Veselības ministrija ir saņēmusi Latvijas Ārstu biedrības vēstuli, kurā izteikts priekšlikums noteikt pārejas periodu, kura laikā sertificēti radiologi izpildot noteiktu manipulāciju skaitu bez rezidentūras programmas apguves būs tiesīgi pretendēt uz invazīvā radiologa sertifikātu. Ņemot vērā faktu, ka jaunizveidotajā apakšspecialitātē līdz šim nav izveidota rezidentūras programma Veselības ministrijas ieskatā pārejas perioda definēšana atbilst Ārstniecības likuma 26.panta 31 daļai. Līdz ar to Noteikumu projekta Nr.268 1.6.apakšpunkts paredz, ka līdz 2023.gada 1.septembrim invazīvā radiologa apakšspecialitāti bez rezidentūras programmas apgūšanas var iegūt sertificēts radiologs, kurš pēdējo triju gadu laikā ir veicis ne mazāk kā 250 procedūras kā pirmais operators, no kurām vismaz 150 ir vaskulāras procedūras. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Veselības inspekcija, Latvijas Ārstu biedrība, Latvijas Jauno ārstu asociācija, Latvijas Ārstniecības personu profesionālo organizāciju savienība, Latvijas Māsu asociācija, Rīgas Stradiņa universitātes Sarkanā Krusta medicīnas koledža, Latvijas Universitātes Rīgas 1.medicīnas koledža, Latvijas Zobārstu asistentu asociācija, Latvijas Ergoterapeitu asociācija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz: personām ar ārvalstīs iegūtu profesionālo kvalifikāciju ārsta reglamentētās profesijas specialitātēm, apakšspecialitātēm un papildspecialitātēm, zobārsta profesijas apakšspecialitātēs, vispārējās aprūpes māsas, zobārsta, vecmātes profesijās, rezidentiem, zobārstniecības māsām, zobārsta asistentiem, ārstniecības iestādēm, Veselības inspekciju, Nacionālo veselības dienestu, Latvijas Ārstu biedrību, Latvijas Ārstniecības personu profesionālo organizāciju savienību, Latvijas Māsu asociāciju, izglītības iestādēm, kas realizē zobārstniecības māsas un zobārsta asistenta apmācību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz, ka ārstniecības iestādes vadītājs nosaka pretendenta, kuram tiek piemērots adaptācijas periods pienākumus un tiesības ārstniecībā un pacientu aprūpē attiecīgajā pamatspecialitātē, apakšspecialitātē, papildspecialitātē. Šāda pieeja jau tiek noteikta šobrīd gadījumos, ka studējošie tiek nodarbināti ārstniecības iestādēs. Rastais risinājums ir visefektīvākais un vienlaikus arī vissaudzējošākais attiecībā uz ārstniecības iestāžu tiesībām un pienākumiem. Ārpus rezidentūras programmas apguves rezidentūrā studējošie šobrīd var tikt nodarbināti ārsta profesijā. Noteikumu projekts paredz normatīvajā regulējumā noteikt, ka sākot ar trešo studiju gadu rezidents, kurš apgūst pamatspecialitāti un rezidents, kurš apgūst apakšspecialitāti vai papildspecialitāti var strādāt attiecīgajā specialitātē sertificēta speciālista, kura darba stāžs attiecīgajā specialitātē pēc ārstniecības personas sertifikāta iegūšanas ir ne mazāks kā pieci gadi, vadībā attiecināt arī uz darbu ārpus rezidentūras programmas apguves. Līdz ar to noteikumu projektos minētajām izmaiņām nav ietekmes uz administratīvo slogu, projekta tiesiskais regulējums nemaina tiesības un pienākumus, kā arī veicamās darbības.  Iepriekš minētās ārstniecības personas ir jau profesijā reģistrētas reģistrā un ārstniecības iestāde par personas nodarbinātību Reģistram paziņo normatīvajos aktos noteiktajā kārtībā.  Noteikumu projektos minētajām izmaiņām attiecībā par reglamentēto profesiju skaita samazināšanu nav ietekmes uz administratīvo slogu, jo katrai izglītības iestādei ir tiesības izvēlēties, kādas izglītības programmas izstrādāt, licencēt, akreditēt un īstenot, tajā skaitā, izvērtējot izglītības iestādes finansiālās iespējas šo pasākumu īstenošanai, kā arī nav ietekmes uz valsts budžetu, jo attiecīgo speciālistu apmācība tiks veikta valsts finansētās studiju vietās piešķirtā valsts finansējuma apmēra ietvaros.  Projekta ietekme uz veselību: Noteikumu projekti radīs jaunas tiesības, radīs iespēju rezidentiem iesaistīties ārstniecībā ārpus rezidentūras programmas.  Noteikumu projekts papildina esošos pakalpojumus. Pakalpojumi pieejami izmantojot klātienes un neklātienes kanālus.  Projekts neierobežo konkurenci. Projektam nav ietekmes uz vidi. |
| 3. | Administratīvo izmaksu monetārs novērtējums | Noteikumu projekta Nr.268 administratīvo izmaksu novērtējuma prognoze gadā 57.4= (7.23 x 8) x (1 x 1), kur 7.23 ir stundas vidējā bruto darba samaksa, 8 laika patēriņš, kas nepieciešams, kas nepieciešams, lai sagatavotu amata aprakstu, 1- personu skaits, kuriem būs nepieciešams izstrādāt amata aprakstu, 1 – biežums.  Personu skaits, kuriem tiks noteikts adaptācijas periods nav prognozējams, jo līdz šim papildus prasība par adaptācijas perioda piemērošana izvērtējot pretendenta profesionālo kvalifikāciju netika vērtēta. |
| 4. | Atbilstības izmaksu monetārs novērtējums | Administratīvo izmaksas ārstniecības iestādei veido 57.4 euro, kas nepārsniedz Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība" noteikto summu. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Veicot grozījumus Noteikumu Nr.317 ietvertajā ārstniecības personu profesiju sarakstā un ārstniecības personu klasifikatorā ir nepieciešami atbilstoši grozījumi Noteikumos Nr.268, Noteikumos Nr.460 un Noteikumos Nr.1268. Veselības ministrija ir sagatavojusi apvienoto anotāciju šādiem tiesību aktiem:   * Ministru kabineta noteikumu projekts „Grozījumi Ministru kabineta 2016. gada 24. maija noteikumos Nr. 317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība””; * Ministru kabineta noteikumu projekts „Grozījumi Ministru kabineta 2009.gada 24.marta noteikumos Nr.268 „Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu””; * Ministru kabineta noteikumu projekts „Grozījumi Ministru kabineta 2006.gada 6.jūnija noteikumos Nr.460 „Noteikumi par specialitāšu, apakšspecialitāšu un papildspecialitāšu sarakstu reglamentētajām profesijām”” (grozījumi saistīti ar Noteikumu projektā veiktajām izmaiņām ārstniecības personu pamatspecialitāšu, apakšspecialitāšu un papildspecialitāšu sarakstā); * Ministru kabineta noteikumu projekts “Grozījumi Ministru kabineta 2013.gada 5.novembra noteikumi Nr. 1268 „Ārstniecības riska fonda darbības noteikumi”” (grozījumi saistīti ar Noteikumu projektā veiktajām izmaiņām ārstniecības personu klasifikatorā).   Visi iepriekš minētie Ministru kabineta noteikumu projekti izskatīšanai Ministru kabineta sēdē tiks virzīti vienlaicīgi. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes gaitā jautājumā par zobārstniecības māsas un zobārsta asistenta profesijām tika organizētas sanāksmes. Sanāksmēs piedalījās VM galvenais speciālists zobārstniecībā, Latvijas Zobārstu asistentu asociācijas, Latvijas Māsu asociācijas, Rīgas Stradiņa universitātes Sarkanā Krusta medicīnas koledžas un Latvijas Universitātes Rīgas 1.medicīnas koledžas pārstāvji.  Noteikumu projekta izstrādes gaitā jautājumā par adaptācijas perioda piemērošanas kārtību un diasporai piederīgo prakses tiesību atjaunošanu Latvijā tika organizētas sanāksmes, kurās piedalījās Veselības inspekcijas un Latvijas Ārstu biedrības pārstāvji.  Par Noteikumu projektu tika organizēta publiskā apspriede. Publiskās apspriedes laikā tika saņemts Latvijas Ārstu biedrības priekšlikums[[25]](#footnote-25) noteikt pārejas periodu līdz 31.12.2022., lai būtu iespēja izpildot noteiktus kritērijus iegūt invazīvā radiologa specialitātes sertifikātu bez rezidentūras programmas apguves. Rezidentūras programma invazīvā radiologa specialitātē ir izstrādes stadijā. Kā arī tika saņemta Latviešu ārstu un zobārstu apvienības (turpmāk - LĀZA) priekšsēdētāja elektroniskā pasta vēstule ar lūgumu skaidrot, kāpēc jaunās izmaiņas saistībā ar ārstniecības personu klasifikatoru, ārstniecības personu un studējošo kompetenci ārstniecībā attieksies tikai uz Eiropas Ekonomiskās zonas (turpmāk -EEZ) mediķiem, bet ne uz visām valstīm, ar kurām Latvija pieļauj dubultpilsonību. |
| 2. | Sabiedrības līdzdalība projekta izstrādē | Ar publisko apspriedi saistītā informācija ir pieejama VM tīmekļvietnē <http://www.vm.gov.lv/lv/aktualitates/sabiedribas_lidzdaliba/publiska_apspriesana/> |
| 3. | Sabiedrības līdzdalības rezultāti | Lai rastu risinājumu jautājumā par invazīvās radioloģijas pakalpojuma nodrošinājumu š.g. 24.janvārī Veselības ministrijā notika tikšanās ar nozares speciālistiem un Latvijas Invazīvo Radiologu Asociācijas pārstāvjiem. Tikšanās laikā tika nolemts Noteikumu projektā noteikt pārejas periodu, kura laikā sertificēti radiologi izpildot noteiktu manipulāciju skaitu bez rezidentūras programmas apguves būs tiesīgi pretendēt uz invazīvā radiologa sertifikātu. Līdz ar to tiek ņemts vērā Latvijas Ārstu biedrības priekšlikums.  Veselības ministrija sniedza skaidrojumu[[26]](#footnote-26) LĀZA, ka Noteikumu projekts paredz diasporai piederīgajām ārstniecības personām vienkāršot kārtību pirmreizējai reģistrācijai Ārstniecības personu un ārstniecības atbalsta personu reģistrā (turpmāk – reģistrs). Proti, ja ārstniecības persona (ar Latvijā iegūtu diplomu) ir strādājusi profesijā vai kādā no profesijas pamatspecialitātēm, apakšspecialitātēm vai papildspecialitātēm ārpus Latvijas Republikas kādā no EEZ dalībvalstīm vai Šveices Konfederācijā ne mazāk kā trīs gadus pēdējo piecu gadu laikā, tad, lai pirmreizēji reģistrētos, iesniedz Veselības inspekcijā iesniegumu un pievieno darba devēja izziņu par veikto profesionālo darbību un izziņu par tiesībām veikt profesionālo darbību (piemēram, Certificate of Good Standing), ko izsniegusi tās valsts kompetentā institūcija, kurā ārstniecības persona veikusi profesionālo darbību. Līdz šim bija jākārto tā saucamais “reģistra eksāmens”. Vienlaikus Direktīva 2005/36/EK[[27]](#footnote-27) paredz nosacījumus profesionālās darbības sākšanai reglamentētā profesijā. Direktīva 2005/36/EK attiecas uz EEZ valstīm, tādēļ arī noteikumu projektā ir minētas tikai EEZ valstis. Līdz ar to diasporai piederīgām ārstniecības personām vienkāršot kvalifikācijas atzīšanu šobrīd varam tikai Direktīvas 2005/36/EK ietvarā. Savukārt, lai vienkāršotu profesionālās kvalifikācijas atzīšanas procesu tiem diasporas pārstāvjiem, kuri ir praktizējuši ārpus EEZ valstīm (t.sk. arī valstīs, ar kurām Latvija pieļauj dubultpilsonību), rosināsim atbilstošus grozījumus likumā “Par reglamentētajām profesijām un profesionālās kvalifikācijas atzīšanu”. Veselības ministrija jautājumu par iespēju papildināt likumu “Par reglamentētajām profesijām un profesionālās kvalifikācijas atzīšanu” ar īpašu valstu sarakstu  (lai piemērotu vienkāršotu profesionālās kvalifikācijas atzīšanas kārtību) ir pārrunājusi ar Izglītības un zinātnes ministriju. Arī Latvijas Ārstu biedrības priekšlikums paredz noteikt, ka tiktu piemērota vienkāršāka profesionālās kvalifikācijas atzīšanas kārtība, ja diasporas pārstāvis ir veicis profesionālo darbību (ne mazāk kā trīs gadus pēdējo piecu gadu laikā) profesijā vai specialitātē sarakstā minētajā valstī un to dokumentāli var apliecināt. Veselības ministrija turpinās iesākto darbu, lai diasporas pārstāvjiem radītu vienkāršāku veidu uzsākt praksi Latvijā, un turpmākajās diskusijās iesaistīs arī LĀZA pārstāvjus. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta ietverto prasību izpildē tiks iesaistīta Veselības inspekcija, Nacionālais veselības dienests, Latvijas Ārstu biedrība, Latvijas Māsu asociācija, Latvijas Ārstniecības personu profesionālo organizāciju savienība, ārstniecības iestādes, izglītības iestādes, kas īsteno zobārstniecības māsas un zobārsta asistenta izglītības programmas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav |

Veselības ministre I.Viņķele

Vīza: Valsts sekretāre D.Mūrmane-Umbraško

Roga 67876093

[dace.roga@vm.gov.lv](mailto:dace.roga@vm.gov.lv)

1. Ar Ministru kabineta 2018.gada 23.janvāra sēdes protokollēmumu (prot. Nr.5 23.§) termiņš pagarināts līdz 2018.gada 31.maijam; ar Ministru kabineta 2018.gada 16.oktobra sēdes protokollēmumu (prot. Nr.48 15.§) termiņš pagarināts līdz 2020.gada 30.jūnijam. [↑](#footnote-ref-1)
2. Institūcijas, kas izsniedz kvalifikācijas atzīšanas apliecības veselības aprūpes jomā ir: Latvijas Ārstniecības personu profesionālo organizāciju savienība, Latvijas Ārstu biedrība, Latvijas Māsu asociācija un Veselības inspekcija (MK 19.09.2017. noteikumu Nr. 566 "Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās" 2.pielikums) [↑](#footnote-ref-2)
3. MK 31.01.2017. noteikumi Nr. 71 "Noteikumi par papildu prasībām ārvalstīs iegūtas profesionālās kvalifikācijas atzīšanai, tai skaitā profesionālās kvalifikācijas atzīšanai attiecībā uz reglamentētās profesijas profesionālo darbību daļu, Latvijas Republikā reglamentētās profesijās" [↑](#footnote-ref-3)
4. MK 31.01. 2017. noteikumu Nr. 71 "Noteikumi par papildu prasībām ārvalstīs iegūtas profesionālās kvalifikācijas atzīšanai, tai skaitā profesionālās kvalifikācijas atzīšanai attiecībā uz reglamentētās profesijas profesionālo darbību daļu, Latvijas Republikā reglamentētās profesijās" 8. un 10.punkts [↑](#footnote-ref-4)
5. Ministru kabineta 2017. gada 19. septembra noteikumi Nr. 566 "Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās" [↑](#footnote-ref-5)
6. MK 31.01. 2017. noteikumu Nr. 71 "Noteikumi par papildu prasībām ārvalstīs iegūtas profesionālās kvalifikācijas atzīšanai, tai skaitā profesionālās kvalifikācijas atzīšanai attiecībā uz reglamentētās profesijas profesionālo darbību daļu, Latvijas Republikā reglamentētās profesijās" 8. un 10.punkts [↑](#footnote-ref-6)
7. MK 31.01. 2017. noteikumu Nr. 71 "Noteikumi par papildu prasībām ārvalstīs iegūtas profesionālās kvalifikācijas atzīšanai, tai skaitā profesionālās kvalifikācijas atzīšanai attiecībā uz reglamentētās profesijas profesionālo darbību daļu, Latvijas Republikā reglamentētās profesijās" 14.4.apakšpunkts [↑](#footnote-ref-7)
8. Ministru kabineta 2009. gada 24. marta noteikumu Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" 12. un 13.punktu [↑](#footnote-ref-8)
9. Ministru kabineta 2017. gada 23. maija noteikumi Nr. 264 "Noteikumi par Profesiju klasifikatoru, profesijai atbilstošiem pamatuzdevumiem un kvalifikācijas pamatprasībām" [↑](#footnote-ref-9)
10. Valsts kontroles revīzijas ziņojumā “Cilvēkresursi veselības aprūpē” pieejams: http://www.lrvk.gov.lv/revizija/cilvekresursi-veselibas-aprupe/ [↑](#footnote-ref-10)
11. Zobārsta asistenta profesijas standarts saskaņots Profesionālās izglītības un nodarbinātības trīspusējās sadarbības apakšpadomes 2019. gada 06. februāra sēdē, protokols Nr. 1. Pieejams: <https://visc.gov.lv/profizglitiba/dokumenti/standarti/2017/PS-098.pdf> [↑](#footnote-ref-11)
12. Ministru kabineta 2016. gada 24. maija noteikumi Nr. 317 "Ārstniecības personu un ārstniecības atbalsta personu reģistra izveides, papildināšanas un uzturēšanas kārtība" [↑](#footnote-ref-12)
13. Ministru kabineta 2009. gada 24. marta noteikumi Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" [↑](#footnote-ref-13)
14. Latvijas Māsu asociācijas 06.08.2018. vēstule Nr.LMa-27/2018 [↑](#footnote-ref-14)
15. Profesionālās izglītības un nodarbinātības trīspusējās sadarbības apakšpadomes 2019. gada 06. februāra sēde, protokols Nr. 1. [↑](#footnote-ref-15)
16. https://viis.lv/Pages/Institutions/EducationProgramLicences/View.aspx?id=49222&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx [↑](#footnote-ref-16)
17. https://viis.lv/Pages/Institutions/EducationProgramLicences/View.aspx?id=52509&Source=https%253a%252f%252fviis.lv%252fPages%252fInstitutions%252fEducationProgramLicences%252fDefault.aspx [↑](#footnote-ref-17)
18. Datu avots: Veselības inspekcija. Dati skatīti 01.07.2019. [↑](#footnote-ref-18)
19. Latvijas Rehabilitācijas profesionālo organizāciju apvienības 2017.gada 07.februāra vēstule Nr. LRPOA-2017-4 “Par ergoterapeitu un fizioterapeitu asistentu profesijām” [↑](#footnote-ref-19)
20. Ministru kabineta 2009. gada 24. marta noteikumu Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" 4.5.nodaļa [↑](#footnote-ref-20)
21. Ministru kabineta 2009. gada 24. marta noteikumu Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu" 4.3.nodaļa. [↑](#footnote-ref-21)
22. Diasporas likuma 15.pants [↑](#footnote-ref-22)
23. Ministru kabineta 2012. gada 18. decembra noteikumi Nr. 943 "Ārstniecības personu sertifikācijas kārtība" [↑](#footnote-ref-23)
24. Ministru kabineta 2018. gada 26. jūnija noteikumi Nr. 368 "Grozījumi Ministru kabineta 2009. gada 24. marta noteikumos Nr. 268 "Noteikumi par ārstniecības personu un studējošo, kuri apgūst pirmā vai otrā līmeņa profesionālās augstākās medicīniskās izglītības programmas, kompetenci ārstniecībā un šo personu teorētisko un praktisko zināšanu apjomu"" [↑](#footnote-ref-24)
25. Latvijas Ārstu biedrības 02.01.2020. vēstule Nr.01.23.2/1 [↑](#footnote-ref-25)
26. Veselības ministrijas 03.02.2020. vēstule Nr. 01-17.1/563 [↑](#footnote-ref-26)
27. Eiropas Parlamenta un Padomes 2005. gada 7. septembra Direktīva 2005/36/EK par profesionālo kvalifikāciju atzīšanu [↑](#footnote-ref-27)